Таксама нічога канкрэтнага не чуваць і ў звязку з крэдытам ад Міжнароднага валютнага фонду, без якога ўладам Беларусі (у выпадку далейшага пагаршэння стасункаў з Белакаменнай) будзе вельмі і вельмі цяжка. Асабліва ўлічваючы, што сёлета Беларусі трэба сплаціць толькі абавязковых пазыкаў больш за 5 мільярдаў долараў. А памеры нашых ЗВР, нават пасля сённяшняй інфармацыі, што яны крыху перавысілі тыя ж 5 мільярдаў долараў, не дазваляюць быць упэўненымі ў далейшай перспектыве эканомікі і існавання Беларусі ўвогуле.